### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 29. april 2020  har vedtaget Magistratens foranstående indstilling af 20. april 2020.

Udmøntning af dagtilbudslov: Rammer for dagtilbud og retningslinjer for samarbejde og videregivelse af oplysninger

### Resumé

Større og mere tydelige sammenhænge i 0-6-årige børns liv er et centralt punkt i dagtilbudsloven (pr. 1/7 2018). Der skal politisk defineres rammer for kommunens dagtilbud og vedtages retningslinjer for samarbejdet mellem dagtilbud og skole, PPR og sundhedsplejen, samt retningslinjer for videregivelse af oplysninger.

Kommunens rammer for dagtilbud udgøres af børne- og ungepolitikken, strategier, fælles pædagogisk grundlag for dagtilbud i [adresse] mv.

Retningslinjer for samarbejde mellem dagtilbud og skole har fokus på systematik i overgangen for det enkelte barn i en kontekst, hvor dagtilbud og skoler samarbejder på tværs af byen.

Retningslinjer for samarbejde mellem dagtilbud og PPR samt dagtilbud og sundhedsplejen ligger i tråd med eksisterende samarbejde. Som noget nyt udarbejdes der årligt samarbejdsaftaler mellem sundhedsplejen og det enkelte dagtilbud.

Videregivelse af oplysninger ved børns overgange foregår altid med afsæt i gældende regler og lovgivning.

### Indstilling

Det indstilles:

At 1) byrådet godkender kommunens rammer for dagtilbud og retningslinjer for samarbejde mellem dagtilbud og relevante parter (jf. bilag 1).

At 2) byrådet godkender, at rådmanden for Børn og Unge efterfølgende, i samarbejde med de relevante parter og med inddragelse af Børn og Unge-udvalget, udmønter retningslinjerne i bindende minimumskrav til samarbejde mellem dagtilbud og skole.

### Sagens forløb

16-04-2020 Borgmesterens Afdeling påtegning

Fremsendes til Magistraten.

Borgmesterens Afdeling har ingen bemærkninger til indstillingen.

 20-04-2020 Magistraten
Fremsendes til [adresse] med bemærkning, at Magistraten i mødet den 20. april 2020 anbefaler, at byrådet tiltræder Magistratsafdelingen for Børn og Unges indstilling af 27. marts 2020.
 29-04-2020 Aarhus Byråd
Tilbagesendes Magistratsafdelingen for Børn og Unge med bemærkning, at byrådet i sit møde den 29. april 2020  har vedtaget Magistratens foranstående indstilling af 20. april 2020.